**- ODLUKA O IZBORU NAJPOVOLJNIJEG PONUĐAČA –**

* **Konkurentski zahtjev -**

Broj: 05-04-248-10/24

Datum: 11.10.2024 godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj: 39/14, 59/22, 50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku iznesenu u zapisniku broj: 05-04-248-9/24 od 11.10.2024 godine, u postupku javne nabavke usluga izrade noveliranog saobraćajnog projekta za cestu Tuzla – Dubrave, direktor JU Direkcija regionalnih cesta TK je donio:

**ODLUKU**

 **o izboru najpovoljnijeg ponuđača za javnu nabavku usluga izrade noveliranog saobraćajnog projekta za cestu Tuzla – Dubrave**

Član 1.

Prihvata se Preporuka Komisije za javne nabavke,iznesene u zapisniku broj: 05-04-248-9/24 od 11.10.2024 godine i ugovor zajavnunabavku usluga izrade noveliranog saobraćajnog projekta za cestu Tuzla – Dubrave, dodijeljuju **d.o.o. HKP CONSULTING**, za ponuđenu cijenu od **1.000,00 KM bez PDV-a**.

Član 2.

U skladu sa članom 98. stav 4., Ugovor će se potpisati sa izabranim ponuđačem u roku od 10 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-04-248/24 od 25.09.2024.g. Javna nabavka je provedena putem konkurentskog zahtjeva.

Procijenjena vrijednost javne nabavke bez PDV-a iznosila je 3.500,00 KM.

Obavještenja o nabavci broj 997-7-2-57-3-83/24 objavljeno 26.09.2024. godine.

Komisija za javnu nabavku imenovana je Rješenjem broj: 05-04-248-3/24 od 07.10.2024. godine.

Komisija za javnu nabavku dostavila je dana 11.10.2024. godine Zapisnik o radu Komisije 05-04-248-9/24.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 3;
* da je blagovremeno zaprimljeno 3 ponuda;
* nije bilo neblagovremeno zaprimjenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tokom pregleda i ocjene ponuda Komisija je utvrdila sljedeće:

Ponude ponuđača d.o.o. HKP Consulting Banja Luka i Radis d.o.o Istočno Sarajevo prihvatljive su u pravnom, tehničkom i ekonomskom smislu i ispunjavaju zahtjeve ugovornog organa navedene u tenderskoj dokumentaciji, dok je ponuda ponuđača NTSI-INSTITUT d.o.o. Sarajevo odbijena kao neprihvatljiva.

Naime, tačkom 3.4 tenderske dokumentacije u dijelu dokazivanja tehničke i profesionalne sposobnosti propisan je uslov pod „b) Zakonom o prostornom uređenju i građenju TK, Službene novine Tuzlanskog kantona broj: 6 /11 i 15/13 određeno je da: Projektiranjem građevina i drugih zahvata u prostoru može se baviti pravna osoba registrirana za poslove projektiranja, uz uvjet da u radnom odnosu ima uposleno najmanje po jednog diplomiranog inženjera sa najmanje pet godina radnog iskustva i položenim stručnim ispitom za svaku vrstu projekta koje radi (arhitektonski, građevinsko, elektro, mašinski itd.), ili da, ukoliko nema uposlene projektante za svaku vrstu projekta kojeg radi, osigura sklapanjem poslovnih ugovora, angažiranje projektanata, diplomiranih inžinjera sa položenim stručnim ispitom i odgovarajućim stažom, odnosno angažiranje pravnih osoba registriranih za obavljanje djelatnosti projektiranja.“ Kao dokaz postavljenog uslova, tenderskom dokumentacijom je određeno da ponuđači u ponudi trebaju dostaviti „b) diploma jednog diplomiranog/bachelor inžinjera saobraćaja, potvrda od strane PIO/MIO ili druge nadležne institucije kojom se nedvojbeno može utvrditi radni staž za predmetnog (diplomiranog/bachelor) inžinjera, uvjerenje o položenom stručnom ispitu ili ugovor o angažovanju diplomiranog/bachelor inžinjera sa pet godina radnog staža i položenim stručnim ispitom.“

Ponuđač NTSI-INSTITUT d.o.o. Sarajevo u svojoj ponudi nije dostavio dokaz kako je traženo tenderskom dokumentacijom,nego je, u smislu zadovoljavanja predmetnog dokaza, dostavio potvrdu o radnom stažu izdatu od Instituta za saobraćaj i komunikacije Sarajevo. Institut za saobraćaj i komunikacije Sarajevo nije nadležna institucija u smislu izdavanja uvjerenja o radnom stažu. Nadležne institucije su PIO/MIO, Porezna uprava i slične institucije u zavisnosti od uređenja te oblasti u državi iz koje dolazi ponuđač.

U skladu sa članom 2. i članom 68. stav 4. tačka i) Zakona o javnim nabavkama Bosne i Hercegovine ponuda se odbija kao nepravilna

Nadalje, u skladu sa tačkom 5.4. tenderske dokumentacije, tokom pregleda i ocjene ponuda, od ponuđača d.o.o. HKP CONSULTING Banja Luka, zatraženo je pojašnjenje neprirodno niske cijene u skladu sa članom 66. Zakona, jer je cijena ponude predmetnog ponuđača za više od 20% niža od cijene drugorangirane prihvatljive ponude.

Ponuđač d.o.o. HKP CONSULTING Banja Luka je aktom broj 1349/24 dostavljenim 10.10.2024. godine, u ostavljenom roku, obrazložio neprirodno nisku cijenu u skladu sa članom 66. Zakona. Ovo obrazloženje je Komisija u potpunosti prihvatila.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom.

Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | **d.o.o. HKP CONSULTING BANJA LUKA**  | 1.000,00 | 100 |
| 2. | **DOO RADIS ISTOČNO SARAJEVO** | 2.200,00 | 45,45 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

**POUKA O PRAVNOM LIJEKU**

Protiv ove odluke može se izjaviti žalba Uredu za razmatranje žalbi, putem Ugovornog organa, najkasnije u roku od 5 (pet) dana od dana prijema ove odluke.

 DIREKTOR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva